Diari Oficial de la Generalitat Valenciana


Sumari del DOGV 9579, del 20-04-2023 (2023/4126)

RESOLUCIÓ de 4 d'abril de 2023, de la Direcció General d'Obres Públiques, Transports i Mobilitat Sostenible, per la qual s'aprova l'expedient d'informació pública i s'aprova definitivament l'estudi informatiu «Itinerari de permeabilització i connexió ciclovianant Picassent-Alcàsser-Silla (València). Clau 4490-ITJ.»
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9579

Data del DOGV
:   20-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4126


Data del document
:   04-04-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ de 4 d'abril de 2023, de la Direcció General d'Obres Públiques, Transports i Mobilitat Sostenible, per la qual s'aprova l'expedient d'informació pública i s'aprova definitivament l'estudi informatiu «Itinerari de permeabilització i connexió ciclovianant Picassent-Alcàsser-Silla (València). Clau 7049-CJR.» [2023/4126]  
  
Amb data 18 d'octubre de 2022, la Direcció General d'Obres Públiques, Transport i Mobilitat Sostenible, de la Conselleria de Política Territorial, Obres Públiques i Mobilitat va aprovar inicialment l'estudi informatiu d'Itinerari de permeabilització i connexió ciclovianant Picassent-Alcàsser-Silla (València)», i va ordenar la incoació del tràmit d'informació pública i consultes en la forma prevista en la Llei 39/2015, d'1 d'octubre, del procediment administratiu comú de les administracions públiques, a efectes de la legislació general.  
  
Amb data 4 de novembre de 2022 es va publicar en el DOGV núm. 9463 l'anunci d'inici del període d'informació pública de l'esmentat projecte bàsic, per un termini de 30 dies hàbils.  
Transcorreguts els terminis marcats per la legislació general per al tràmit d'informació pública i consulta a les administracions públiques afectades en relació amb l'estudi informatiu esmentat, la Subdirecció General de Mobilitat ha redactat el corresponent informe tècnic, de 30 de març de 2023, en el qual s'estudien les observacions realitzades pels organismes consultats i s'indica que no han s'han rebut al·legacions particulars.  
Amb data 14 de novembre de 2022, la cap del Servei d'Avaluació d'Impacte Ambiental emet informe en el qual conclou «El projecte de construcció d'itinerari de permeabilització i connexió ciclovianant, en els termes municipals de Picassent-Alcàsser-Silla (València), no requereix la realització d'un procediment d'avaluació d'impacte ambiental».  
  
Amb data 30 de març de 2023, la Subdirecció General de Mobilitat d'aquesta direcció general emet proposta d'aprovació definitiva de l'estudi informatiu esmentat.  
Sobre la base de l'anterior i, en virtut de les atribucions assignades pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generaltitat, amb els efectes assenyalats en la Llei 6/2011, d'1 d'abril, de mobilitat de la Comunitat Valenciana, resolc:  
  
Primer  
Acceptar el contingut de l'informe d'al·legacions presentades durant el tràmit d'informació pública.  
  
Segon  
Incorporar en el projecte de construcció les observacions derivades de l'informe d'al·legacions que no suposen variacions substancials respecte del contingut de l'estudi informatiu.  
  
Tercer  
Notificar als interessats i administracions públiques que han participat en el procés d'informació pública l'informe d'al·legacions.  
  
Quart  
Aprovar definitivament l'estudi informatiu «Itinerari de permeabilització i connexió ciclovianant Picassent-Alcàsser-Silla (València).  
  
  
Cinqué  
Ordenar la publicació en el DOGV de la present resolució, sobre la base del que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que esgota la via administrativa, podrà interposar-se recurs potestatiu de reposició davant la directora general d'Obres Públiques, Transports i Mobilitat Sostenible, en el termini d'un mes, comptat des de l'endemà de la seua publicació, en virtut del que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptat des de l'endemà de la seua publicació o, si escau, de la resolució expressa del recurs potestatiu de reposició, de conformitat amb el que estableixen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que es puga interposar, si escau, qualsevol altre recurs que es considere procedent.  
  
València, 4 d'abril de 2023.- La directora general d'Obres Públiques, Transport i Mobilitat Sostenible: Roser Obrer Marco.